Grüner blev [[student]] fra [[Sorø Akademi]] i [[1836]] og [[juridisk kandidat]] i [[1842]]. I [[1844]] købte faderen [[hovedgård]]en Ravnstrup i [[Sjælland]] til ham, og han erhvervede senere ved køb gårdene [[Lille Svenstrup]] og [[Tersløsegård]], på hvilken sidste han i forening med tre andre soranere, greverne [[C.E. Frijs|C.E. Frijs-Frijsenborg]] og [[Julius Frijs|Julius Frijs-Juellinge]] samt baron [[Otto Rosenørn-Lehn]], oprettede det Holbergske Enkesæde. Endelig overtog han efter faderens død også Kærup. Skønt Grüner i længere tid selv drev flere af disse gårde, var han ikke egentlig landmand, hvorimod han nærede megen interesse for kommunale, sociale og politiske spørgsmål.
Historie